સામગ્રી: ઉદ્ધવ ઠાકરે મહાવિકાસ અઘાડી (શિવસેના, કૉંગ્રેસ અને એનસીપીનું ગઠબંધન)ના નેતાના રૂપમાં મહારાષ્ટ્રમાં મુખ્ય મંત્રી બન્યા છે.

ઉદ્ધવ ઠાકરે 1990ના દાયકામાં રાજકારણમાં સક્રિય થયા હતા.

ઉદ્ધવ ઠાકરેની છબિ અન્ય નેતા કરતાં કઈ રીતે નોખી તરી આવે છે અને તેમની ખાસિયત શું છે.

1.દારૂનો સ્વાદ સહન નથી થતો

બહુ ઓછા લોકોને ખબર હશે કે ઉદ્ધવ ઠાકરેએ દારૂનો સ્વાદ સહન નથી થતો.

આ વિશે વાત કરતાં 'ધ કઝિન્સ ઠાકરે' પુસ્તકના લેખક ધવલ કુલકર્ણી કહે છે, "1990ના દસકની આ વાત છે. શિવસેનાના મુખપત્ર 'સામના'ની વર્ષગાંઠની એક પાર્ટી હતી."

"અનેક મહાનુભાવો એકઠા થયા હતા. ત્યારે લોકોના આગ્રહને વશ થઈને ઉદ્ધવ ઠાકરેએ શૅમ્પેઇનનો એક ઘૂંટ પીધો."

"ત્યાં ઉપસ્થિતિ લોકો કહેતા હતા કે તેમને અચાનક ઊલટી થઈ ગઈ. એટલે ત્યારથી કહેવાય છે કે તેમને દારૂનો સ્વાદ માફક નથી આવતો."

ઉદ્ધવ ઠાકરે આજે પણ નિર્વ્યસની છે.

2. નાનપણથી શાંત

ઉદ્ધવ ઠાકરે નાનપણથી બહુ જ શાંત છે. તેઓ જલદી ગુસ્સે થતા નથી. રાજ ઠાકરેનાં મોટા બહેન જયવંતી ઉદ્ધવ ઠાકરેને 'દાદુ' કહીને બોલવાતા હતા.

દાદુનો અર્થ મોટા ભાઈ થાય છે. એટલે પછી રાજ ઠાકરેએ પણ ઉદ્ધવ ઠાકરેને દાદુ કહીને બોલાવવાનું શરૂ કર્યું. ઘણા તેમને ડિંગુદાદા કહીને પણ બોલાવે છે.

3. રાજ ઠાકરેનાં બહેને ઉદ્ધવ ઠાકરેનાં લગ્ન કરાવ્યાં

ઉદ્ધવ ઠાકરેનાં લગ્ન રશ્મિ ઠાકરે (એ વખતના પાટકર) સાથે થયાં હતાં. અને આ લગ્ન રાજ ઠાકરેનાં બહેન જયવંતીએ કરાવ્યાં હતાં.

રશ્મિ પાટકર અને જયવંતી ઠાકરે બહેનપણી હતાં. જયવંતીએ સૂચન કર્યું હતું કે આ છોકરી સાથે દાદુને ફાવશે, એવું ધવલ કુલકર્ણી કહે છે.

ઉદ્ધવ ઠાકરેની સફર : 'મોટા ભાઈ'થી મહારાષ્ટ્રના મુખ્ય મંત્રી બનવા સુધી

4.બૅડમિન્ટન અને ક્રિકેટપ્રેમ

વર્ષ 1996-97ની આ વાત છે. રાજ ઠાકરેએ બૅડમિન્ટન રમવાનું શરૂ કર્યું. તેઓ બૅડમિન્ટન રમવા માટે દાદર જતા હતા.

તેમણે રમવા માટે દાદુ એટલે કે ઉદ્ધવ ઠાકરેને પણ બોલાવ્યા પણ એક દિવસ રમતી વખતે ઉદ્ધવ ઠાકરે પડી ગયા.

એ વખતે રાજ અને તેમના કેટલાક મિત્રોએ ઉદ્ધવ ઠાકરેની મજાક ઉડાવી. તે પછી ઉદ્ધવ ઠાકરેએ આવવાનું બંધ કર્યું.

બધાને એવું લાગ્યું કે તેમણે હવે રમવાનું છોડી દીધું, પરંતુ ઉદ્ધવ ઠાકરે રમવા માટે હવે બીજા કોર્ટમાં જતા હતા. 

બૅડમિન્ટન શીખવા માટે રાજ ઠાકરે જે કોચ પાસે જતા હતા એ જ કોચ ઉદ્ધવને પણ શીખવાડતા હતા.

એક વખતે એ કોચે કહ્યું કે ઉદ્ધવ ઠાકરે હવે ઉત્તમ બૅડમિન્ટન રમતા થઈ ગયા છે. હવે તો તેઓ મને પણ ટફ ફાઇટ...\nઅગાઉની સામગ્રીનો સારાંશ નીચે મુજબ કરી શકાય છે:
શિવસેનાના પ્રમુખ ઉદ્ધવ ઠાકરે હવે મહારાષ્ટ્રના મુખ્ય મંત્રી બની ગયા છે. ઠાકરે પરિવારમાંથી પહેલી વાર કોઈ મુખ્ય મંત્રી બન્યું છે.